Thursday, July 20, 2006
Veisiko nei Ratu Iloilo ki Yacata
Sa colati ena tavata vaturaga na Peresitedi ko Ratu Josefa Iloilo ena nona tadu yani ki Yacata ena 26 ni June, 2006 me la'ki vakananumi kina na nona a cabo bula ena buca ni valu mai Mawaraka e Bouganville, Solomone, ko Kovula Sefanaia Sukanaivalu.
E kaya na Peresitedi ni "nona yaloqaqa e sega ni rogo kina o Yacata, e rogo kina ko Viti ena loma ni veiMatanitu vakaPeritania kei vuruvura raraba".
E a sucu ko Sukanaivalu ena 1918 ka vakayaca vua na Tui Yacata ko Ratu Paula Raikaki, ena nodra lesu mai ena matai ni valu levu mai Varanise.
Eratou colata tiko na tavata vaturaga na cauravou kei na turaga ni mataqali ko Naniti. Eratou yadrava nai lakolako vaturaga na bati ni mataqali ko Dakuicake.
No comments:
Subscribe to: Post Comments (Atom)
eng_Latn fij_Latn fij_Latn fij_Latn fij_Latn fij_Latn eng_Latn eng_Latn